### Beslutninger

Fremsendes til Magistratsafdelingen for Teknik og Miljø og Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 4. december 2024 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA V, SF OG RV

Beslutningsforslag

Vi foreslår på baggrund af nedenstående motivation, at byrådet beslutter at:

[adresse] automatisk overfører indskud eller foretager udlæg mhp. at friholde borgere for udgifter til dobbelt indskud og husleje ved flytning mellem kommunens egne pleje- og ældreboliger. Borgere skal fortsat betale for istandsættelse mv. i den fraflyttede bolig.

Motivation

[adresse] Kommune har en vigtig opgave i at skabe de bedste rammer for, at vores ældre og sårbare medborgere kan leve det liv de ønsker, og modtage den omsorg og pleje, de har brug for.

Når vores ældre borgere står over for en flytning mellem kommunens egne pleje- og ældreboliger, bør vi som kommune sikre, at denne proces ikke medfører unødvendige økonomiske belastninger, så borgerne kan fokusere på deres trivsel og velvære.

Den nationale lovgivning om almene boliger stiller krav om balance og udgifter i boligafdelingernes økonomi og vores kommunale ældre- og plejeboliger er organiseret i separate boligafdelinger. Det betyder, at selvom en borger flytter mellem ældre- og plejeboliger indenfor samme kommune, så skal der betales indskud begge steder.

Det kan være ganske dyrt – og uoverskueligt.

Det er med til at give borgeren en oplevelse af kommunen som en fragmenteret, bureaukratisk og tung organisation.

Og måske endnu vigtigere: Mange af vores ældre borgere har en begrænset økonomi. Når en flytning mellem kommunens egne boliger medfører udgifter til både dobbelt husleje og nyt indskud, så kan økonomien blive en helt uoverskuelige barriere og kilde til bekymring og stress. Og selvom det i dag er muligt at søge lån til indskud ved flytning til ældre- og plejeboliger, så medfører dette ofte administrative byrder for vores ældre medborgere, som allerede befinder sig i en sårbar situation.

Især når flytningen har rod i en faglig vurdering af, at en forværring i borgerens helbredstilstand gør det nødvendigt at flytte til et mere specialiseret tilbud, kan det synes urimeligt at kommunen placerer de økonomiske byrder hos borgeren.

Men kommunen skal i det hele taget ikke være en kilde til ekstra stress og usikkerhed, når ældre borgere af forskellige årsager ser sig nødt til at flytte fra deres hidtidige hjem og dermed oplever en stor omvæltning i deres liv. Tværtimod skal vi støtte dem i at leve frie og værdige liv – og fjerne de hindringer, der står i vejen.

Derfor ønsker vi at forenkle processerne og reducere de økonomiske og administrative byrder, vores ældre og mest sårbare borgere oplever, når de flytter mellem kommunens ældre og plejeboliger.

INDSTILLING FRA MAGISTRATSAFDELINGEN FOR TEKNIK OG MILJØ SAMT MAGISTRATSAFDELINGEN FOR SUNDHED OG OMSORG

### Resume

Byrådet har på møde den 4. december 2024 behandlet ”Forslag fra V, SF og [adresse] om at lette flyttebyrden for ældre og sårbare borgere”. Teknik og Miljø samt Sundhed og Omsorg er blevet bedt om at levere et svar herpå.

Forslaget om at friholde borgere for dobbelt udgifter til indskud og leje i forbindelse med flytning mellem kommunens egne ældre- og plejeboliger, søges imødekommet.

Lovgivning om almene boliger stiller krav om balance i boligafdelingernes økonomi. Det betyder, at flytning mellem boliger medfører dobbelte udgifter til indskud og leje. Alternativt er det boligafdelingernes øvrige beboere, som står med regningen.

I forlængelse af forslaget gennemføres, under hensyntagen til gældende lovgivning, en forsøgsordning ved etablering af en mellemregningskonto. Dermed kan Sundhed og Omsorg lægge ud for indskud og leje i enkelte tilfælde, hvor kommunen, på baggrund af en faglig vurdering, anbefaler borgeren at flytte for at sikre den fortsatte pleje. Ordningen skal lette borgerens likviditetsmæssige situation ved, at kommunen midlertidigt finansierer udgifterne.

### Beslutningspunkter

Det indstilles:

At 1) byrådet godkender, at der etableres en forsøgsordning med en mellemregningskonto i Sundhed og Omsorg, som kan fritage borgere for dobbeltbetaling af indskud og leje i de tilfælde, hvor kommunen anbefaler borgeren en flytning for at kunne varetage den påkrævede pleje.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 01-04-2025

Sam Thomsen: 5

Fremsendes til [adresse] med bemærkning, at Magistraten i mødet den 1. april 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Sundhed og Omsorgs indstilling af 19. marts 2025.

Udvalg: [adresse]

Dato: 09-04-2025

Sam Thomsen: 6

Fremsendes til Sundheds- og Omsorgsudvalget til behandling i henhold til beslutning i byrådets møde den 9. april 2025.

Udvalg: Sundheds- og Omsorgsudvalget

Dato: 23-04-2025

Sam Thomsen: 5

Udvalget kunne enstemmigt tiltræde indstillingen i overensstemmelse med Magistratens anbefaling.

Udvalg: [adresse]

Dato: 30-04-2025

Sam Thomsen: 21

Tilbagesendes Magistratsafdelingen for Teknik og Miljø og Magistratsafdelingen for Sundhed og Omsorg med bemærkning, at byrådet i sit møde den 30. april 2025 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 23. april 2025.